**ПРОЕКТ!**

**ЗАКОН ЗА ИЗМЕНЕНИЕ И ДОПЪЛНЕНИЕ НА ЗАКОНА ЗА ОПАЗВАНЕ НА ОКОЛНАТА СРЕДА**

(обн., ДВ, бр. 91 от 2002 г.; попр., бр. 98 от 2002 г.; изм. бр. 86 от 2003 г., бр. 70, 74, 77, 88, 95 и 105 от 2005 г., бр. 30, 65, 82, 99, 102 и 105 от 2006 г., бр. 31, 41 и 89 от 2007 г., бр. 36, 52 и 105 от 2008 г., бр. 12, 19, 32, 35, 47, 82, 93 и 103 от 2009 г., бр. 46 и 61 от 2010 г., бр. 35 и 42 от 2011 г., бр. 32, 38, 53 и 82 от 2012 г., бр. 15, 27 и 66 от 2013 г., бр. 22 и 98 от 2014 г., изм. и доп. бр.62, 95, 96 и 101 от 2015 г., бр.81 от 2016 г., бр.12, 58, 76 и 96 от 2017 г.)

§1. В чл.94 се правят следните допълнения:

1. В ал.1 се създава т. 8:

„8. които попадат в приложение № 1 и са предмет на обща процедура по ОВОС и поне на една от процедурите по чл. 109, ал. 1 или 2, или по чл. 117, ал. 1 или 2.“

2. Създава се ал.4:

„(4) Обща процедура по ОВОС и поне една от процедурите по чл. 109, ал. 1 или 2, или по чл. 117, ал. 1 или 2 се провежда по искане на възложителя.“

§2. В чл.95, ал.3, т.4, накрая се добавя: “в това число в случаите по чл.94, ал.1, т.8“.

§3. В чл.96 се създават ал. 7 и 8:

„(7) В случаите по чл. 94, ал. 1, т. 8, когато инвестиционното предложение е предмет и на процедура по чл. 109, ал. 1 или 2, към доклада по чл. 96, ал. 1 се прилагат и документите по чл. 112, ал. 3, т. 1, 2 и 3.

(8) В случаите по чл. 94, ал. 1, т. 8, когато инвестиционното предложение е предмет и на процедура по чл. 117, ал. 1 или 2, докладът по чл. 96., ал. 1 включва и описание на:

1. доказателства за прилагане на НДНТ, включително:

а) обстоятелства по чл. 123а, ал. 3;

б) обстоятелства по чл. 123а, ал. 5;

в) за наличие на обстоятелствата по чл. 123, ал. 4 или 5;

2. предложените технологии и други техники за предотвратяване или в случаите, когато това е невъзможно - за намаляване на емисиите от инсталацията;

3. планираните допълнителни мерки за постигане на съответствие с общите принципи, определящи основните задължения съгласно чл. 121;

4. планирани мерки за мониторинг на емисиите на вредни вещества в околната среда;

5. употребяваните, произвежданите или изпусканите опасни химични вещества, замърсители на почвите и подземните води; резултати от оценка на риска от замърсяване на почви и/или подземни води, в случай че се предлага различна честота на мониторинга от определената в чл. 123, ал. 1, т. 7;

6. доклад за базово състояние, в случай че са налични веществата по т. 5, съдържащ информация:

а) отчитаща възможността от замърсяване на почвата и подземните води на площадката на инсталацията;

б) достатъчна за количествено сравнение между текущото замърсяване на почвата и подземните води и замърсяването им при окончателното прекратяване на дейностите;

в) за настоящото предназначение и предишното предназначение на площадката;

г) за извършени, включително нови, измервания на почвата и подземните води, отразяващи състоянието към момента на изготвяне на доклада, отчитащи възможността от замърсяване на почвата и подземните води с опасните вещества, които ще се използват, произвеждат или изпускат от съответната инсталация.

д) всяка друга информация, отговаряща на изискванията на букви "а" - "г".“

§4. В чл.99 се правят следните изменения и допълнения:

1. Създават се нови ал.4 и 5:

„(4) В случаите по чл. 94, ал. 1, т. 8, когато инвестиционното предложение е предмет и на процедура по чл. 109, ал. 1 или 2, с решението по ал. 3 компетентният орган се произнася и по реда на чл. 116, ал. 1.

(5) В случаите по чл. 94, ал. 1, т. 8, когато инвестиционното предложение е предмет и на процедура по чл. 117, ал. 1 или 2, решението по ал. 3 включва и съдържанието по чл. 123.“

2. В ал. 7 накрая се добавя „или са решения на министъра на околната среда и водите по процедурата по чл.94, ал.1, т.8;

3. Досегашните ал. 4 и 5 стават ал. 6 и 7.

4. Досегашната ал. 6 става ал. 8 и в нея думите „ал. 4“ се заменят с „ал. 6“

5. Досегашните ал. 7 става ал. 9.

6. Досегашната ал. 8 става ал. 10 и в нея думите „ал. 7“ се заменят с „ал. 9“

7. Досегашните ал. 9 - 11 стават ал. 11 - 13.

§5. В чл.99б, ал.2, т.2, накрая се добавя: “с изключение на случаите по чл.94, ал.1, т.8“

§6. В чл.101, ал.2, т.3 накрая се добавя: “в това число в случаите по чл.94, ал.1, т.8“

§7. В чл.109 се създава ал.5:

„(5) Разпоредбата на ал.1 не се прилага в случаите по чл.94, ал.1, т.8, които са по реда на глава шеста, раздел III“

§8. В чл.110, ал.1, накрая се добавя: “освен в случаите по чл.94, ал.1, т.8“.

§9. В чл.117 се създава ал.8:

„(8) Алинея 1 не се прилага в случаите по чл.94, ал.1, т.8.“

§10. В чл.120, ал.1, накрая се добавя: “освен в случаите по чл.94, ал.1, т.8.“

§ 11.В чл. 124, ал. 2, т.2 думите „работата на инсталацията“ се заменят с „естеството на производствената дейност, функционирането или разширението на инсталацията, които могат да доведат до последици за околната среда;“

§ 12. В чл. 125, ал. 1, т.1 се изменя така:

„1. информира компетентния орган по чл. 120, ал. 1 за всяка планирана промяна в естеството на производствената дейност, функционирането или разширението на инсталацията, която може да доведе до последици за околната среда;“.

§ 13.В чл. 126 се правят следните изменения:

1. Алинея 1 се изменя така:

„(1) В 20-дневен срок от постъпване на информацията по чл. 125, ал. 1, т. 1 компетентният орган по чл. 120, ал. 1 уведомява оператора за вида на приложимата процедура по чл. 117, ал. 2 или чл.124, ал.2, т.2 или за липсата на необходимост от провеждане на процедура.“

1. Основният текст на ал. 2 се изменя така:

„(2) В случаите по чл. 124, ал. 2 компетентният орган по чл. 120, ал. 1, в срока по ал. 1, изисква операторът да представи необходимата информация и определя нейния обхват, включително:”

§ 14.В § 1 от допълнителните разпоредби се правят следните изменения:

1. Точка 40 се отменя;

2. В т. 41 думите „промяна в работата“ се заменят с „всяко преустройство с промяна на естеството на производствената дейност, функционирането или разширението“.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

§ 1. Процедурите по реда на глава шеста, започнали до влизането в сила на този закон, се довършват по досегашния ред.

§ 2. Преписките по реда на чл.126 ал. 1, започнали до влизането в сила на този закон, се довършват по досегашния ред.

§ 3. Параграфи 11 - 14 влизат в сила от 01.01.2019 г.